
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamo īpašumu nodošanu Rīgas Tehniskajai universitātei" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Publiskas personas mantas atsavināšanas likuma 5. panta pirmā daļa, 42. panta pirmā daļa un 43. pants, Rīgas Tehniskās universitātes infrastruktūras attīstības plāns 2023.–2027. gadam.
1.2. Mērķis
Mērķa apraksts
Rīkojuma projekta mērķis ir valstij Satiksmes ministrijas personā piederošos īpašumus nodot bez atlīdzības Rīgas tehniskajai universitātei (turpmāk - RTU) izglītības, zinātnes un citu augstskolas funkciju īstenošanai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Valsts nekustamais īpašums Matrožu ielā; Matrožu ielā 20 (nekustamā īpašuma kadastra Nr. 01000620002) - zemes vienība (zemes vienības kadastra apzīmējums 01000620002) 1,8092 ha platībā un biroju ēkas II kārta - pamati (būves kadastra apzīmējums 01000620002001) - Rīgā (turpmāk - Nekustamais īpašums), ir ierakstīts Rīgas pilsētas zemesgrāmatas nodalījumā Nr. 400 uz valsts vārda Satiksmes ministrijas personā.
Nekustamajam īpašumam saskaņā ar Nekustamā īpašuma valsts kadastra informācijas sistēmas (turpmāk - NĪVKIS) datiem ir noteikti šādi apgrūtinājumi:
- lauku zemei izvērtējamo apgrūtinājumu pārklājuma teritorija zemes kadastrālās vērtības aprēķinam - 0,0115 ha;
- ekspluatācijas aizsargjoslas teritorija gar elektronisko sakaru tīklu gaisvadu līniju - 0,0115 ha;
- navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona - 1,8092 ha.
Rīgas pilsētas zemesgrāmatas nodalījuma Nr. 400 III daļas 1. iedaļas ierakstā Nr. 3.1. ir nostiprināts šāds ieraksts:
"Atjaunots III daļas 1. iedaļas ieraksts Nr. 1.1. (žurnāla Nr. 233098014316): Nostiprinātas nomas tiesības uz zemesgabala daļu 13222 kvm. platībā uz 15 gadiem. Nomnieks: SIA "STEP 2", nodokļu maksātāja kods 40003264908. Pamats: 1998. gada 10. novembra zemes gabala nomas līgums Nr.22-z, 2009.gada 25. marta Rīgas apgabaltiesas Civillietu tiesu kolēģijas lēmums, lieta Nr.C28250705 CA-1387-09/6, stājies likumīgā spēkā 2010.gada 15.septembrī.".
Nomas tiesības ir izbeigtas un ieraksts no zemesgrāmatas nodalījuma ir dzēšams vienlaikus ar īpašuma tiesību nostiprināšanu RTU. Nekustamais īpašums nav iznomāts. 
Nekustamajam īpašumam noteikti šādi lietošanas mērķi:
- publiskie ūdeņi (kods 0301) 0,3253 ha platībā;
- dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa (kods 0501) 0,1157 ha platībā;
- zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101) 0,0460 ha platībā;
- Komercdarbības objektu apbūve (kods 0801) 1,3222 ha platībā.
Tā kā daļa 0,3253 ha platībā no Nekustamā īpašuma ir publiskie ūdeņi, ko saskaņā ar Zemes pārvaldības likuma 15. panta ceturto daļu aizliegts atsavināt, ieķīlāt vai citādi apgrūtināt ar lietu tiesībām, līdz ar to rīkojuma projekta 3. punktā tiek noteikts, ka īpašuma tiesības uz Nekustamo īpašumu RTU nostiprināmas pēc publisko ūdeņu atdalīšanas, t.i., ka īpašuma tiesības RTU tiks nostiprinātas uz Nekustamā īpašuma daļu. Līdz ar to RTU īpašumā tiks nodota Nekustamā īpašuma daļa aptuveni 1,49 ha platībā (pēc publisko ūdeņu nodalīšanas un zemes vienības uzmērīšanas platība var tikt precizēta). Satiksmes ministrija publisko ūdeņu nodalīšanu pilnvaros RTU. Publisko ūdeņu nodalīšana tiks veikta normatīvajos aktos noteiktajā kārtībā un par RTU līdzekļiem.
Nekustamā īpašuma fiskālā kadastrālā vērtība - 1193868 EUR, universālā kadastrālā vērtība - 861850 EUR.

Valsts nekustamais īpašums Matrožu iela 26 (nekustamā īpašuma kadastra Nr. 01000620092) - zemes vienība (zemes vienības kadastra apzīmējums 01000620092) 0,5918 ha platībā - Rīgā (turpmāk - Nekustamais īpašums Nr.2), ir ierakstīts Rīgas pilsētas zemesgrāmatas nodalījumā Nr. 100000472177 uz valsts vārda Satiksmes ministrijas personā.
Saskaņā ar NĪVKIS datiem Nekustamajam īpašumam Nr.2 noteikts apgrūtinājums: navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona - 0,5910 ha.
Nekustamajam īpašumam Nr.2 noteikts lietošanas mērķis: komercdarbības objektu apbūve (kods 0801) 0,5918 ha platībā.
Nekustamā īpašuma fiskālā kadastrālā vērtība - 606281 EUR, universālā kadastrālā vērtība - 449768 EUR.
Nekustamais īpašums Nr.2 nav iznomāts.
Uz Nekustamā īpašuma Nr.2 atrodas biroju ēkas I kārta - pamati (būves kadastra apzīmējums 01000622051001), kas tiek nodota RTU kopā ar Nekustamo īpašumu Nr.2 (skatīt nākamo punktu).

Valsts nekustamais īpašums Matrožu ielā 26 (nekustamā īpašuma kadastra Nr. 01005620073) - biroju ēkas I kārta - pamati (būves kadastra apzīmējums 01000622051001) - Rīgā (turpmāk - Nekustamais īpašums Nr.3) ir ierakstīts Rīgas pilsētas zemesgrāmatas nodalījumā Nr. 100000247883 uz valsts vārda Satiksmes ministrijas personā.
Nekustamais īpašums saistīts ar valstij Satiksmes ministrijas personā piederošo Nekustamo īpašumu Nr. 2 un Rīgas valstspilsētas pašvaldībai zemes vienību (zemes vienības kadastra apzīmējums 01000620242) 0,6938 ha platībā.
Nekustamā īpašuma fiskālā kadastrālā vērtība - 0 EUR, universālā kadastrālā vērtība - 0 EUR.
Nekustamais īpašums Nr.3 nav iznomāts.

Valsts nekustamais īpašums Matrožu ielā; Matrožu ielā 16 (nekustamā īpašuma kadastra Nr. 01000622114) - zemes vienība (zemes vienības kadastra apzīmējums 01000622114) 0,3703 ha platībā un vidēja sprieguma apakšstacija (pamati) (būves kadastra apzīmējums 01000622114001) - Rīgā (turpmāk - Nekustamais īpašums Nr.4) ir ierakstīts Rīgas pilsētas zemesgrāmatas nodalījumā Nr. 100000244221 uz valsts vārda Satiksmes ministrijas personā.
Saskaņā ar NĪVKIS datiem Nekustamajam īpašumam Nr.4 noteikts apgrūtinājums: navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona 0,3703 ha.
Nekustamajam īpašumam Nr.4 noteikts lietošanas mērķis: komercdarbības objektu apbūve (kods 0801) 0,3703 ha platībā.
Nekustamā īpašuma Nr.4 fiskālā kadastrālā vērtība - 417328 EUR, universālā kadastrālā vērtība - 296398 EUR.
Nekustamais īpašums Nr. 4 nav iznomāts.

Valsts nekustamais īpašums Matrožu iela 30 (nekustamā īpašuma kadastra Nr. 01000622051) - zemes vienība (zemes vienības kadastra apzīmējums 01000622051) 0,8784 ha platībā - Rīgā (turpmāk - Nekustamais īpašums Nr.5)  ir ierakstīts Rīgas pilsētas zemesgrāmatas nodalījumā Nr. 100000241447 uz valsts vārda Satiksmes ministrijas personā.
Saskaņā ar NĪVKIS datiem Nekustamajam īpašumam Nr.5 ir noteikti šādi apgrūtinājumi:
- ceļa servitūta teritorija 0,0450 ha;
- lauku zemei izvērtējamo apgrūtinājumu pārklājuma teritorija zemes kadastrālās vērtības aprēķinam 0,0445 ha;
- navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona 0,8784 ha;
- pārējās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam 0,0445 ha;
- dzīvojamās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam 0,0445 ha.
Nekustamajam īpašumam Nr.5 noteikts lietošanas mērķis: komercdarbības objektu apbūve (kods 0801) 0,8784 ha platībā.
Nekustamā īpašuma Nr.5 fiskālā kadastrālā vērtība - 823103 EUR, universālā kadastrālā vērtība - 599139 EUR.
Rīgas pilsētas zemesgrāmatas nodalījuma Nr. 100000241447 III daļas 1. iedaļas ierakstā Nr. 3.1. ir nostiprināts šāds ieraksts:
"Nostiprināta nomas tiesība uz zemes gabalu līdz 2035.gada 12.aprīlim. Nomnieks: SIA "Mangaļsalas Nams", nodokļu maksātāja kods 40003702156. Pamats: 2005. gada 12. aprīļa Zemes nomas līgums Nr.ZNL-201/05, 2006. gada 25. augusta Papildus vienošanās Nr. 2 pie 12.04.2005. Zemes nomas līguma ZNL-201/05", kas grozīts ar III daļas 2. iedaļas ierakstu Nr. 2.1.
Rīgas pilsētas zemesgrāmatas nodalījuma Nr. 100000241447 III daļas 1. iedaļas ierakstā Nr. 4.7. ir nostiprināts šāds ieraksts:
"4.7. Nostiprināta nomas tiesība uz nekustamo īpašumu ar kadastra Nr.01000622051. Nomas termiņš: no 12.04.2005. līdz 12.04.2035. Nomnieks: SIA "RIGA YACHT MARINA", reģistrācijas numurs 40203003020. Iznomātājs: Satiksmes ministrija, reģistrācijas numurs 90000088687.".
No ierakstiem redzams, ka nomas tiesības dublējas, Nekustamais īpašums Nr.5 ir iznomāts SIA "RIGA YACHT MARINA" (turpmāk - Nomnieks), kas ir iepriekšējā nomnieka - SIA "Mangaļsalas nams" - saistību pārņēmēja. Rīgas pilsētas zemesgrāmatas nodalījuma Nr. 100000241447 III daļas 1. iedaļas ieraksts Nr.3.1. un ar to saistītais III daļas 2. iedaļas ieraksts Nr.2.1. ir dzēšami vienlaikus ar īpašuma tiesību nostiprināšanu RTU.
Uz Nekustamā īpašuma Nr.5 atrodas Nomniekam piederošas būves - biroju ēka (būves kadastra apzīmējums 01000620099001) un piestātne KPS-16 (1. kārta) (būves kadastra apzīmējums 01000622051004). Saskaņā ar NĪVKIS datiem biroju ēka (būves kadastra apzīmējums 01000620099001) ir ierakstīta Rīgas pilsētas zemesgrāmatas nodalījumā Nr. 100000385123 (nekustamā īpašuma kadastra Nr.01005620081) un piestātne KPS-16 (1. kārta) (būves kadastra apzīmējums 01000622051004) ir ierakstīta Rīgas pilsētas zemesgrāmatas nodalījumā Nr. 100000387421 (nekustamā īpašuma kadastra Nr. 01005620084).
Ņemot vērā to, ka Nomnieks nepildīja no zemes nomas līguma izrietošās saistības - nemaksāja nomas maksu, Satiksmes ministrija vērsās Rīgas pilsētas tiesā ar pieteikumu par parāda piedziņu.
Satiksmes ministrijas pieteikums tika apmierināts ar Rīgas pilsētas tiesas 2024. gada 10. maija spriedumu lietā Nr. C771512723. Pēc minētā lēmuma pieņemšanas Satiksmes ministrija vērsās pie zvērināta tiesu izpildītāja un zvērināta tiesu izpildītāja rīkotajā izsolē Nomniekam piederošo būvi - piestātni KPS-16 (1.kārta) (būves kadastra apzīmējums 01000622051004) - nosolīja RTU. Ar Rīgas pilsētas tiesas 2025. gada 14. augusta lēmumu lietā Nr. C771465025; C-14650-25/63 ir apstiprināts izsoles akts. Saskaņā ar Rīgas pilsētas tiesas tiesneša 2025. gada 17. septembra lēmumu īpašuma tiesības uz piestātni KPS-16 (1. kārta) (būves kadastra apzīmējums 01000622051004) ir nostiprinātas RTU.
Tāpat Satiksmes ministrijā saņemts zvērināta tiesu izpildītāja paziņojums par Nomniekam piederošās biroju ēkas (būves kadastra apzīmējums 01000620099001) pārdošanu izsolē, kurā kā dalībniece pieteikusies RTU, lai nosolītu minēto būvi. Līdz ar to minētās būves nekādā veidā neietekmēs RTU izmantot zemi.

Uz Nekustamā īpašuma Nr.5 atrodas arī sardzes ēka (būves kadastra apzīmējums 01000620099002), kuras īpašumtiesības nav reģistrētas.
Nekustamajiem īpašumiem noteiktie apgrūtinājumi neradīs ietekmi uz Nekustamo īpašumu turpmāko izmantošanu.
Turpmāk visi īpašumi kopā saukti - Nekustamie īpašumi.
Nekustamo īpašumu pārņemšanas mērķis: Latvijas Jūras akadēmijas un tās Mācību centra attīstība, veicinot studiju procesa un infrastruktūras pilnveidi un nodrošinot tās atbilstību aktuālajām un nākotnes reglamentētajām jūrnieku profesionālās sagatavošanas un nozares prasībām, kā arī pētniecības un inovāciju attīstība.
Nekustamajos īpašumos paredzēts veikt studentu un jūrnieku praktisko apmācību un pētniecību:
1) uz pontona "Kadets" un akvatorijā tiks veiktas apmācības kuģošanas drošībā un saistītās jomās: izdzīvošana jūrā, glābšanas un ātrgaitas laivu vadīšana, meklēšanas un glabšanas operācijas, jūras vides piesārņojuma novēršana u.tml. Krasta teritorijā tiks izbūvēta infrastruktūra apmācībai ugunsdzēšanā uz kuģa;
2) papildus paredzēts izveidot infrastruktūru tādu prakstisko apmācību veikšanai kā smagu kravu celšana un nostiprināšana, takelāžas prakse, virsmas sagatavošana krāsošanai un krāsošana, tauvošanās operāciju veikšana, bunkurēšanas operāciju veikšana, kuģu remonts u.c.;
3) infrastruktūras izbūve lietišķajai pētniecībai, arī sadarbībā ar citām RTU struktūrvienībām (piemēram, lielmēroga prototipēšanas akadēmisko grupu) un organizācijām (piemēram, autonomās kuģošanas, dronu izstrādes, vides piesārņojuma, atlernatīvo degvielu, energoefektivitātes u.c. jomās).
Nekustamajos īpašumos paredzēts veikt studentu un jūrnieku sagatavošanu, ūdenssportu un sabiedriskās aktivitātes:
1) studentu un jūrnieku fiziskā sagatavošana un atpūta (spēka un izturības treniņi, airēšana, burāšana u.c.);
2) konkursa "Enkurs" rīkošana (konkurss vidusskolēniem par jūrniecības tematiku);
3) citas aktivitātes, kas saistītas ar ūdenssportu un jūrniecību.
Saskaņā ar Augstskolu likuma 76.1 pantu valsts augstskola, kas ir atsavināta publiska persona, izstrādā valsts augstskolas nekustamā īpašuma attīstības plānu, kurā atbilstoši augstskolas attīstības stratēģijai nosaka valsts augstskolas nekustamā īpašuma, kā arī tās valdījumā vai lietošanā esošā nekustamā īpašuma izmantošanu un attīstību atbilstoši tās satversmē noteiktajām augstskolas pamatdarbības nodrošināšanai nepieciešamajām funkcijām.
Satiksmes ministrijā tika saņemta RTU 2025. gada 29. aprīļa vēstule Nr. 0A000-4.2.4-e/81 "Par nekustamo īpašumu Matrožu ielā pārņemšanas piedāvājumu", kurā norādīts, ka 2025. gada 24. aprīļa RTU padome nolēmusi apstiprināt Rīgas Tehniskās universitātes infrastruktūras attīstības plānu 2023.–2027. gadam (turpmāk - Plāns), ar kuru paredzēts pārņemt RTU īpašumā Nekustamos īpašumus.
Saskaņā ar Plānu RTU Nekustamie īpašumi nepieciešami RTU Ķīpsalas studentu pilsētiņas attīstībai un koncentrējot studiju, zinātnes, inovācijas infrastruktūru Ķīpsalas studentu pilsētiņā vai tiešā tās tuvumā, ir nepieciešama papildus platību izbūve un aprīkošana Latvijas Jūras akadēmijas vajadzībām un jūrniecības izglītības attīstībai.
Tādējādi secināms, ka Nekustamos īpašumus plānots izmantot RTU pamatdarbībai - izglītības un pētniecisko procesu nodrošināšanai un attīstīšanai, primāri - jūrniecības augstākās izglītības un pētniecības jomā, atbilstoši RTU normatīvajos aktos noteiktajiem uzdevumiem - RTU ir valsts dibināta augstskola un vienlaikus zinātniskā institūcija saskaņā ar Zinātniskās darbības likumu, kas saņem finansējumu galvenokārt no valsts, no publiskā finansējuma. Ar Ministru kabineta 2021. gada 17. septembra rīkojumu Nr. 655 "Par valsts augstskolu tipiem" RTU ir noteikts zinātnes universitātes statuss, saskaņā ar Ministru kabineta 2022. gada 6. jūlija rīkojumu Nr. 492 "Par Latvijas Jūras akadēmijas reorganizāciju" RTU ir uzdots turpināt nodrošināt jūrniecības izglītības pieejamību, savukārt izglītības un pētniecības saturam jāatbilst Augstskolu likuma 3.1 pantā noteiktajiem zinātnes universitātes mērķiem un 5. pantā noteiktajiem uzdevumiem, tajā skaitā 5. panta otrajā daļā noteiktajam uzdevumam - iekārtot savas struktūras tā, lai studējošajiem dotu iespēju iegūt zināšanas, akadēmisko izglītību un profesionālo prasmi atbilstoši zinātnes attīstības līmenim, un 5. panta ceturtajā daļā noteiktajam uzdevumam organizēt savu darbu sabiedrības interesēs, kā arī informēt sabiedrību par savu darbību, par studiju un zinātnisko pētījumu virzieniem un iespējām, veicinot studiju un pētniecības darba izvēli atbilstoši indivīda interesēm un spējām. Vienlaikus saskaņā ar Augstskolu likuma 5. panta pirmo daļu augstskolām ir pienākums nodrošināt studējošajiem iespējas nodarboties ar sportu. Fiziskās sagatavošanas, ūdenssporta un sabiedriskās aktivitātes galvenokārt ir vērstas uz studentu un topošo jūrnieku fiziskās un vispārējās attīstības veicināšanu, kas atbilst amatieru sporta un veselīga dzīvesveida veicināšanai, nevis profesionālā sporta atbalstam. Līdz ar to nekustamo īpašumu nodošana šiem mērķiem nav kvalificējama kā komercdarbības atbalsts, jo šīs darbības neatbilst saimnieciskās darbības pazīmēm. Tāpat norādāms, ka RTU ir kvalificējama kā pētniecības organizācija atbilstoši Komisijas paziņojuma “Pētniecībai, izstrādei un inovācijai piešķiramā valsts atbalsta nostādnes” (2022/C 414/01) (turpmāk – Pētniecības nostādnes) 16.punkta ff) apakšpunktā minētajai pētniecības organizācijas definīcijai un Nekustamajos īpašumos veiks darbības bez saimnieciska rakstura Pētniecības nostādņu 2.1.1.sadaļas 20. punkta izpratnē. Tādējādi secināms, ka Nekustamie īpašumi ir  nepieciešami RTU pamatdarbības īstenošanai.
Tā kā plānotā Nekustamo īpašumu nodošana bez atlīdzības ir paredzēta RTU kā izglītības un zinātnes iestādes pamatdarbībai un tā kā RTU darbība pārsvarā tiek finansēta no valsts, no publiskā finansējuma (konsekventi vairāk nekā 50% no RTU ieņēmumiem), Nekustamo īpašumu nodošana bez atlīdzības nav saistīta ar saimnieciskās darbības veikšanu un attiecīgi nav kvalificējama kā komercdarbības atbalsts. Minētais ir secināms, ņemot vērā arī Eiropas Komisijas 2016.gada 19.jūlija paziņojumā par Līguma par Eiropas Savienības darbību 107. panta 1. punktā minēto valsts atbalsta jēdzienu 28.-31.punktos norādīto.
Pārņemot Nekustamos īpašumus RTU īpašumā rīkojuma projekta 2.1. punktā minēto funkciju īstenošanai, gadījumā, ja kādā brīdī Nekustamajos īpašumos RTU plāno veikt papildinošo saimniecisko darbību, tai ir jāņem vērā, ka saskaņā ar Publiskas personas mantas atsavināšanas likuma 42.panta 2.5 daļu publiskas personas nekustamo īpašumu, kas nodots bez atlīdzības funkciju vai deleģēta pārvaldes uzdevuma veikšanai, ir tiesības izmantot papildinošu saimniecisku darbību veikšanai tikai tiktāl, ciktāl šī saimnieciskā darbība ir nepieciešama un saistīta ar funkcijas vai deleģēta pārvaldes uzdevuma veikšanu, kā arī ievērojot nosacījumus, kas izriet no Eiropas Savienības aktiem komercdarbības atbalsta kontroles jomā. Atbilstoši Eiropas Komisijas paziņojuma par Līguma par Eiropas Savienības darbību 107.panta 1.punktā minēto valsts atbalsta jēdzienu 207.punktam, ja jaukta izmantojuma gadījumā infrastruktūru izmanto galvenokārt tikai nesaimnieciskajai darbībai, Komisija uzskata, ka valsts atbalsta noteikumi uz attiecīgo finansējumu var vispār neattiekties ar nosacījumu, ka saimnieciskā darbība ir vienīgi papildinoša, tas ir, šī darbība ir tieši saistīta ar infrastruktūras ekspluatāciju un tai nepieciešama vai nesaraujami saistīta ar tās galveno nesaimniecisko izmantojumu. Šis nosacījums būtu uzskatāms par izpildītu, ja saimnieciskajai darbībai patērē tos pašus resursus kā pamata nesaimnieciskajai darbībai, piemēram, tos pašus materiālus, iekārtas, darbaspēku vai pamatkapitālu. Papildinošās saimnieciskās darbības apjomam ir jāpaliek ierobežotam attiecībā pret infrastruktūras jaudu (šajā kontekstā infrastruktūras saimniecisko izmantojumu var uzskatīt par papildinošu, ja šai darbībai ik gadu atvēlētā jauda nepārsniedz 20 % no infrastruktūras kopējās gada jaudas). Kā piemērus šādai papildinošai saimnieciskajai darbībai var minēt praksi, ka pētniecības organizācija dažkārt izīrē savas iekārtas un laboratorijas ražošanas nozaru partneriem. Komisija turklāt uzskata, ka publiskais finansējums, kuru sniedz parastajiem papildpakalpojumiem (piemēram, restorāniem, veikaliem vai maksas stāvvietām) infrastruktūrās, kuras izmanto galvenokārt tikai nesaimnieciskajai darbībai, parasti neietekmē tirdzniecību starp dalībvalstīm, jo šie parastie papildpakalpojumi diez vai piesaistītu citu dalībvalstu klientus un to finansēšana diez vai izraisītu būtisku ietekmi uz pārrobežu ieguldījumiem vai uzņēmējdarbību. Rīkojuma projekta 6.punkts paredz pienākumu RTU, īstenojot rīkojumā minētos uzdevumus, ievērot komercdarbības atbalsta kontroles regulējuma nosacījumus. Rīkojuma projekta 7.punkts paredz, ka, ja tiek konstatēts, ka ir pārsniegts papildinošās saimnieciskās darbības 20 procentu apjoms no Nekustamo īpašumu kopējās gada jaudas platības izteiksmē vai Nekustamajos īpašumos tiek veikta cita veida saimnieciskā darbība, kas nav uzskatāma par papildinošo saimniecisko darbību vai papildpakalpojumiem, finansējuma saņēmējam (RTU) proporcionāli šo Nekustamo īpašumu daļai ir pienākums atmaksāt valstij (valsts budžetā) projekta ietvaros saņemto nelikumīgo komercdarbības atbalstu kopā ar procentiem par attiecīgo gadu, kurā pārsniegts noteiktais 20 procentu apjoms no Nekustamo īpašumu kopējās gada jaudas platības izteiksmē vai veikta cita veida saimnieciskā darbība, kas nav uzskatāma par papildinošo saimniecisko darbību vai papildpakalpojumiem. Nelikumīgais komercdarbības atbalsts ir atgūstams kopā ar procentiem saskaņā ar Komercdarbības atbalsta kontroles likuma IV un V nodaļu.
RTU ievēros komercdarbības atbalsta kontroles nosacījumus, tajā skaitā nepārsniedzot papildinošo saimniecisko darbību un papildpakalpojumu pieļaujamo apmēru, un neveiks cita veida saimniecisko darbību, kas nav uzskatāma par papildinošo saimniecisko darbību vai papildpakalpojumiem atbilstoši Eiropas Komisijas noteiktajam.
Atbilstoši rīkojuma projekta 8.punktam Satiksmes ministrija veiks komercdarbības atbalsta nosacījumu ikgadēju uzraudzību. Papildus paskaidrojam, ka komercdarbības atbalsta nosacījumu uzraudzība izglītības jomā neietilpst Satiksmes ministrijas kompetencē, tāpat Satiksmes ministrijas kompetencē neietilpst izglītības iestāžu uzraudzība. Satiksmes ministrija ir uzņēmusies šo pienākumu, lai neliktu šķēršļus valstij svarīgu funkciju īstenošanai.
Satiksmes ministrija aicinās RTU reizi gadā sniegt informāciju par papildinošās saimnieciskās darbības proporcijas (20%) ievērošanu, lai RTU darbības amortizācijas periodā nepārvēršas par saimniecisko darbību, tādējādi nodrošinot komercdarbības atbalsta nosacījumu ievērošanu, un gadījumā, ja tiks konstatēta komercdarbības atbalsta nosacījumu neievērošana, Satiksmes ministrija normatīvajos aktos noteiktajā kārtībā veiks nepieciešamās darbības.
RTU pārstāvji ir iepazinušies ar Nekustamo īpašumu stāvokli dabā un piekrīt pārņemt tos tādā stāvoklī, kādā tie ir, visas nepieciešamās darbības, tajā skaitā teritoriju sakārtošanu, RTU veiks paši saviem spēkiem un par saviem finanšu līdzekļiem.
Izbeidzoties nepieciešamībai RTU izmantot Nekustamos īpašumus rīkojuma projektā minetās funkcijas izpildei, Nekustamie īpašumi tiks atdoti Satiksmes ministrijai visā to sastāvā kopā ar neatdalāmiem uzlabojumiem.
Nostiprinot zemesgrāmatā īpašuma tiesības, RTU jāieraksta atzīme par aizliegumu atsavināt Nekustamos īpašumus un apgrūtināt tos ar hipotēku.
Problēmas un risinājumi
Problēmas apraksts
Nekustamie īpašumi ir nepieciešami RTU izglītības, zinātnes un citu augstskolas funkciju īstenošanai - RTU Ķīpsalas studentu pilsētiņas attīstībai un koncentrējot studiju, zinātnes, inovācijas infrastruktūru Ķīpsalas studentu pilsētiņā vai tiešā tās tuvumā, ir nepieciešama papildus platību izbūve un aprīkošana Latvijas Jūras akadēmijas vajadzībām un jūrniecības izglītības attīstībai.
Risinājuma apraksts
Izglītības, zinātnes un citu augstskolas funkciju īstenošanai Nekustamie īpašumi ir nododami RTU īpašumā.
Vai ir izvērtēti alternatīvie risinājumi?
Jā
Apraksts
Nekustamie īpašumi nav nepieciešami Satiksmes ministrijas vai tās padotībā esošo iestāžu funkciju īstenošanai un šobrīd netiek izmantoti, līdz ar to ir lietderīgi Nekustamos īpašumus nodot RTU īpašumā, tādejādi veicinot teritoriju attīstību.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Studenti, kā arī tiek skarta sabiedrība kopumā, attīstot un uzlabojot neizmantotās teritorijas un nodrošinot izglītības funkciju.
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Izdevumus, kas saistīti ar RTU īpašuma tiesību nostiprināšanu zemesgrāmatā, kā arī publisko ūdeņu nodalīšanu, segs RTU no saviem finanšu līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 “Sabiedrības līdzdalības kārtība attīstības plānošanas procesā” 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm.
Ņemot vērā, ka rīkojuma projekts neatbilst minētajiem kritērijiem, jo nav saistīts ar reformu izstrādi un tā īstenošanas procesu, vai publiskā finansējuma plānošanu, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.
 Rīkojuma projekta izstrādē iesaistītās personas - Satiksmes ministrija, Rīgas Tehniskā universitāte.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Satiksmes ministrija
Rīgas Tehniskā universitāte
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Tiks nodrošināta neizmantoto teritoriju attīstība.
8.1.6. uz vidi
Vai projekts skar šo jomu?
Jā
Apraksts
Tiks nodrošināta neizmantoto teritoriju attīstība, tādējādi novēršot vides degradēšanos un piesārņošanas risku.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

